صباحاتك .. تفتح الفيس تلقى البوست دا في وشك ..💛
بسس تقراهو كداا .. تحس براحة ودا الغرض من البوست تماماً .." 

عارف مدني يعني شنو ؟

يعني رجوع ٧ مليون مواطن  لأهلو وديارو إذا من الجزيرة او من الخرطوم ..."
يعني رجوع مشروع الجزيرة للزراعة وتوفير الأكل لمعظم السودان بفضل الله .."
تقفيل ٨٠ ٪ من المعسكرات اللي أهلها حيرجعو مدني وقراها الفاضية .." 
يعني ٣ الف قرية حتستوعب الناس النازحة بدون بيوت ولا عندها مأوي وقاعدة في المعسكرات .."

يعني دعاية مجاعة ماافي .. وكرت ضغط إنو عندك مواطن تعبان ويجبرك علي حاجة ما عايزها ماافي .." 

مدني يعني عندك ٣٠ متحرك هجومي بقو ما عندهم شغل غير الخرطوووم .."

وعندك أمدرمان بفضل الله نضيفة إلا بعد الجيوب ... وعندك بحري في حكم المحررة .. 
فتخيل إلتقاء جيش الإشارة ... مع القوات الجاية من إمدرمان .. تخيل ربط القيادة .. وتخيل ربط معسكر العليفون بمعسكر حطاب ... وتخيل جيوشنا اللي قربت تحرر العاصمة الخرطوم .. حيكون في سند ليها ٣٠ متحرك والجيوش الكانت في جبل موية والمؤمنة القضارف والفي سنار وفي المناقل وعييييك .." 

كف نجف بشرق النيل .. وتقفلها مع جيوش بحري ... ومنها قفل شارع الخزاان .. ومنها بالنيل الأبيض طاااط كدا وإلتحام الجيوش مع المعسكرات الهناااااك .. وبوشك لغربنا الحبييب .."

مدني يعني تقدر تقووول حرفياً الحرب إنتهت بفضل الله لصالح الشعب السوداني .." 

عرفت مدني يعني شنو ؟
مدني دي حتستوعب السودان وأهل السودان جت والله .. وبالجد هي قلب السودان .." 

وأبشركم أمنيتنا في محلها .. ننزل السودان إجازتنا دي بمطاار الخرطوم بإذن الله 💛

حذيفة النعيم